
	1.
	Noteikumu projekts
88. Šo noteikumu 1. pielikuma 14. punktā minētā pakalpojuma grupas centralizēto publisko iepirkuma procedūru vai procedūras ar 2024. gada 1. janvāri rīko Ekonomikas ministrija.
	Iebildums
          2022.gada 24.novembrī Saeima 1.lasījumā atbalstīja likumprojektu “Grozījumi Ministru kabineta iekārtas likumā” (turpmāk – Likumprojekts), kas tostarp paredz izveidot jaunu Ministru kabineta locekļa amatu “klimata un enerģētikas ministrs”. Likumprojekts nosaka, ka, līdz nepieciešamo grozījumu citos saistītajos normatīvajos aktos spēkā stāšanās dienai, klimata un enerģētikas ministrs īsteno ekonomikas ministra un vides aizsardzības un reģionālās attīstības ministra kompetences klimata un enerģētikas jomās. Attiecīgi secināms, ka, Likumprojekta pieņemšanas gadījumā, Ekonomikas ministrija turpmāk nenodrošinās enerģētikas nozares politikas funkcijas izstrādi, organizēšanu un koordinēšanu Ministru kabineta 2022.gada 22.septembra noteikumu Nr. 588 “Ekonomikas ministrijas nolikums” 4.1.3.punktā noteiktajā  apjomā.
          Ņemot vērā augstāk minētos apsvērumus, Ekonomikas ministrijas ieskatā nav pamatoti Ministru kabineta noteikumu projektā “Publisko elektronisko iepirkumu noteikumi” šobrīd iekļaut punktu ar deleģējumu Ekonomikas ministrijai rīkot centralizēto publisko iepirkuma procedūru elektroenerģijas iegādei ar 2024. gada 1.janvāri.
          Vienlaikus Ekonomikas ministrija pievienojas Finanšu ministrijas atzinumā par Ministru kabineta noteikumu projektu “”Publisko elektronisko iepirkumu noteikumi” paustajam viedoklim, ka Ministru kabineta 2022.gada 12.aprīļa sēdes protokola Nr. 20/44. § “Informatīvais ziņojums “Par publisko iepirkumu centralizāciju”” (22-TA-194) 3., 5., un 6.punktā minētie centralizējamie iepirkumi nav noteikti Publisko iepirkuma likuma 17.panta divpadsmitās daļas izpratnē un attiecas uz valsts pārvaldes iestādēm, līdz ar to minētajos MK sēdes protokola punktos paredzētie centralizētie iepirkumi un to īstenotāji nav ietverami noteikumu projekta 1.pielikumā, attiecīgi noteikumu projekta Noslēguma jautājumu sadaļā svītrojot 88.punktu.

